POZIV STUDENTIMA ZA PRIJAVE ZA SUDJELOVANJE

U BIP PROGRAMU MOBILNOSTI –

**na temu *Forced Displacements and Integration of Migrants*, Bilbao, Španjolska**

Poštovane kolegice i kolege,

na temelju objavljenog poziva za BIP Erasmus natječaje: https://www.unizg.hr/nc/vijest/article/natjecaj-za-erasmus-kombinirane-intenzivne-programe-blended-intensive-programmes-bip-za-razdob-3/,

Pravni fakultet Sveučilišta u Zagrebu sudjelovat će kao partner na programu na temu *Forced Displacements and Integration of Migrants*. Koordinator programa je Pravni fakultet Sveučilišta Deusto, Bilbao, Španjolska s kojim smo umreženi u UNIC alijansi. Program se odvija u hibridnom formatu pa će dio nastave biti izvođen u virtualnom obliku, ali nužan element  programa je i petodnevna fizička mobilnost koja će se realizirati u španjolskom gradu Bilbao od 17. do 21. lipnja 2024. godine

**Opis programa**:

U sklopu petodnevnog fizičkog programa, obradit će se sljedeće teme:

1. **Migration and International Protection in the Global Context**
2. **Border Policies**
3. **Forced Displacements: Common European Asylum System**
4. **Reception and Social Integration: Migration Policy and the Rights of the Migrants**
5. **Autonomy and Subjectivity of Migrant Individuals**

Prije fizičke mobilnosti održat će se uvodna online sesija/e, a nakon fizičkog dijela mobilnosti studenti će online predstavljati svoje radove koji će im biti zadatak za uspješni završetak programa i ostvarivanje 3 ECTS boda.

**Financiranje:**

Sukladno pravilima poziva, izabrani studenti dobivaju 70 EUR po danu mobilnosti (pokrivaju se i 2 dodatna dana za putovanje). Napominjemo da studenti mogu ostvariti i dodatna sredstva ako spadaju u skupinu studenata s manje mogućnosti (pogledati Natječaj). Posebno skrećemo pozornost da sve ostale troškove studenti snose sami.

**Uvjeti:**

* status studenta 4. i 5. godine pravnog studija ili diplomske razina studija javne uprave
* visoka motiviranost za program
* dobro poznavanje engleskog jezika
* iskustvo volontiranja u području koje se bavi temom BIP-a smatrat će se prednošću, molimo dostaviti dokaz
* prednost imaju studenti koji još nisu bili na mobilnosti

Studenti će za uspješno sudjelovanje u programu steći 3 ECTS bodova.

**Prijava za sudjelovanje:**

Ljubazno molimo zainteresirane studente da prijavnu dokumentaciju pošalju u Ured za međunarodnu suradnju Pravnog fakulteta na elektronsku adresu: [imo@pravo.hr](mailto:imo@pravo.hr), a u naziv maila neka se obvezno naznači: BIP Bilbao prijava - ime i prezime studenta.

Prijavi je obvezno priložiti presliku osobnog dokumenta, potvrdu o upisu i prijepisu ocjena i motivacijsko pismo na engleskom jeziku (najmanje 2.000 znakova s prazninama).

Povjerenstvo Fakulteta izabrat će petero (5) studenata koji će sudjelovati u programu.

**Važno:** studenti moraju u trenutku fizičke mobilnosti imati status studenta!

Također, obzirom da su odustanci od mobilnosti kod BIP programa vrlo otegotna okolnost zbog kojeg je moguće otkazivanje cijelog programa, molimo studente za ozbiljnost i odgovornost prilikom prijave.

**Rok za prijave je 19. siječanj 2024. godine.**